**«Татарстан Республикасында гражданнарның сәламәтлеген**

**саклау өлкәсендәге аерым мәсьәләләрне җайга салу турында»**

**Татарстан Республикасы Законының 15 статьясына**

**үзгәрешләр кертү хакында**

Татарстан Республикасы

Дәүләт Советы тарафыннан

2022 елның 21 апрелендә

кабул ителде

**1 статья**

«Татарстан Республикасында гражданнарның сәламәтлеген саклау өлкәсендәге аерым мәсьәләләрне җайга салу турында» 2012 елның 22 декабрендәге 87-ТРЗ номерлы Татарстан Республикасы Законының 15статьясына (Татарстан Дәүләт Советы Җыелма басмасы, 2012, № 12 (I өлеш); 2013, № 12 (I өлеш); 2014,  
№ 6 (II өлеш), № 7; 2015, № 3, № 10 (I өлеш); 2016, № 3, № 7 – 8; Татарстан Республикасы законнар җыелмасы, 2016, № 25 (I өлеш); 2017, № 52 (I өлеш); 2018, № 1 (I өлеш), № 29 (I өлеш), № 54 (I өлеш), № 83 (I өлеш); 2019, № 28 (I өлеш); 2020, № 26 (I өлеш), № 87 (I өлеш); 2021, № 29 (I өлеш), № 93 (I өлеш), аңа түбәндәге эчтәлекле 4 һәм 5 өлешләр өстәп, үзгәрешләр кертергә:

«4. Балигъ булмаганнарга, аларга медицина ярдәме күрсәтелгәндә, Федераль законның 37 статьясындагы 141 өлеше нигезендә балаларга медицина ярдәме күрсәтү стандартларына, клиник рекомендацияләргә кертелгән һәм дару препаратының аны куллану инструкциясендә бәян ителмәгән күрсәтмәләре (характеристикалары) нигезендә кулланыла торган дару препаратлары билгеләнергә мөмкин.

5. Вәкаләтле федераль башкарма хакимият органы билгеләгән авырулар яисә халәтләр (авырулар яисә халәтләр төркемнәре) исемлегенә кертелгән авырулардан яисә халәтләрдән (авырулар яисә халәтләр төркемнәреннән) интегүче затлар, балигъ булу яшенә җиткәннән соң, егерме бер яшь тулганчы, аларга мондый авырулардан яисә халәтләрдән (авырулар яисә халәтләр төркемнәреннән) балигъ булу яшенә җиткәнче медицина ярдәме күрсәткән медицина оешмасында күренергә һәм дәвалануны дәвам итәргә хокуклы.».

**2 статья**

Әлеге Закон 2022 елның 29 июненнән үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 29 апрель

№ 28-ТРЗ